CELEX: 32006R1730
Language: lv
Date: 2006-11-23
Title: Komisijas Regula (EK) Nr. 1730/2006 ( 2006. gada 23. novembris ) par benzoskābes ( VevoVitall ) kā dzīvnieku barības piedevas izmantošanas atļauju   (Dokuments attiecas uz EEZ)

24.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 325/9
            
         KOMISIJAS REGULA (EK) Nr. 1730/2006
   (2006. gada 23. novembris)
   par benzoskābes (VevoVitall) kā dzīvnieku barības piedevas izmantošanas atļauju
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai un pamatojumu un kārtību šādu atļauju piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparātam, kas minēts pielikumā. Pieteikumā bija pievienotas vajadzīgās ziņas un dokumenti atbilstīgi minētās regulas 7. panta 3. punktam.
            
         
               (3)
            
            
               Pieteikums attiecas uz atļaujas saņemšanu benzoskābes (VevoVitall) preparātam kā dzīvnieku barības piedevai atšķirtiem sivēniem, ko klasificē kā dzīvnieku barības piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (še turpmāk “iestāde”) 2005. gada 9. decembra atzinumā secināja, ka benzoskābei (VevoVitall) nav kaitīgas iedarbības uz dzīvnieku veselību, cilvēku veselību vai vidi (2). Atzinumā minēts arī tas, ka benzoskābe (VevoVitall) nerada nekādu citu risku, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Saskaņā ar iestādes atzinumu minētā preparāta izmantošana paaugstina sivēnu produktivitātes rādītājus (svara pieaugumu vai barības patēriņa rādītāju). Iestādes atzinumā ieteikts ieviest atbilstošus pasākumus lietotāju drošībai. Bet tā neuzskata, ka ir vajadzība ieviest īpašas pēcpārdošanas uzraudzības prasības. Minētajā atzinumā ir arī apstiprināts ziņojums par barībā lietotās dzīvnieku barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003. Minētā preparāta novērtējumā ir norādīts, ka Regulas (EK) Nr. 1831/2003 5. pantā minētie nosacījumi ir izpildīti. Attiecīgi minētā preparāta izmantošana ir jāatļauj, kā noteikts šīs regulas pielikumā.
            
         
               (5)
            
            
               Regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst barības piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 23. novembrī
      
         
            Komisijas vārdā —
         
            Komisijas loceklis
         
         Markos KYPRIANOU
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinums par VevoVitall® produkta drošību un efektivitāti kā dzīvnieku barības piedevu atšķirtiem sivēniem saskaņā ar Regulu (EK) Nr. 1831/2003. Pieņemts 2005. gada 30. novembrī. EFSA Vēstnesis (2005) 290, 1.–13. lpp.
   
      PIELIKUMS
      
                  Piedevas reģistrācijas numurs
               
               
                  Atļaujas īpašnieka nosaukums
               
               
                  Piedeva
                  (Tirdzniecības nosaukums)
               
               
                  Elementa (Se) maksimālais saturs mg/kg kompleksā barībā ar 12 % mitruma saturu
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  mg aktīvās vielas/kg kompleksās barības
               
            
                  Zootehnisko piedevu kategorija. Funkcionālā grupa: citas zootehniskās piedevas (produktivitātes rādītāju uzlabojums: svara pieaugums vai barības patēriņa rādītājs)
               
            
                  4d 210
               
               
                  DSM īpašie produkti
               
               
                  Benzoskābe
                  (VevoVitall)
               
               
                  
                               
                           
                           
                              
                                 Piedevas sastāvs:
                              
                              Benzoskābe (≥ 99,9 %)
                           
                        
                               
                           
                           
                              
                                 Aktīvās vielas raksturojums
                              
                              Benzolkarbonskābe, fenilkarbonskābe, C7H6O2
                              
                              CAS numurs: 65-85-0
                              Maksimālais līmenis: Ftalskābe: ≤ 100 mg/kg
                              Bifenils: ≤ 100 mg/kg
                              Smagie metāli: ≤ 10 mg/kg
                              Arsēns: ≤ 2 mg/kg
                           
                        
                               
                           
                           
                              
                                 Analītiskā metode
                                  (1)
                              
                              Apgrieztā augstas izšķirtspējas šķidruma hromatogrāfijas (HPLC) fāze kopā ar UV detektoru
                           
                        
               
                  Sivēni
                  (atšķirti)
               
               
                  —
               
               
                  5 000
               
               
                  5 000
               
               
                  Papildu dzīvnieku barības piedevās sivēniem nedrīkst būt vairāk par 10 000 mg/kg benzoskābes.
                  Lietošanas pamācībā ir norādīts:
                  
                               
                           
                           
                              “Dod dzīvniekiem, kas nepārsniedz 25 kg.”
                           
                        
                               
                           
                           
                              “Sivēnus nedrīkst barot ar papildu barību, kas satur benzoskābi.”
                           
                        
                               
                           
                           
                              Piedeva jāiekļauj kombinētajā barībā premiksa veidā.
                           
                        
                               
                           
                           
                              “Lietotāju drošībai: jāievieš pasākumi, lai mazinātu putekļu rašanos, ko var ieelpot no konkrētās piedevas. Pieejamas materiālu drošības datu lapas.”
                           
                        
               
                  14.12.2016.
               
            
         (1)  Analītiskās metodes sīkāks apraksts ir pieejams šādā Kopienas references laboratorijas tīmekļa vietnē: www.irmm.jrc.be/html/crlfaa/